Úradný vestník L 300 , 05/11/2002 S. 0042 - 0057



Rozhodnutie Komisie zo dňa 17. októbra 2002, ktorým sa ustanovuje spoločný rámec pre poskytovanie informácií potrebných pre uplatňovanie nariadenia Rady (ES) č. 1407/2002 o štátnej pomoci pre uhoľný priemysel (zaevidované pod dokumentačným číslom C(2002) 3783) (2002/871/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1407/2002 zo dňa 23. júla 2002 o štátnej pomoci pre uhoľný priemysel [1] a najmä na jeho článok 12, Ked'že: (1) V súlade s nariadením (ES) č. 1407/2002 Komisia posúdila opatrenia oznámené členskými štátmi, týkajúce sa pomoci pre uhoľný priemysel, a rozhodla o ich zhode. (2) Za týmto účelom sa od členských štátov vyžaduje, aby oznámili Komisii všetky zdroje finančnej podpory, ktorú chcú poskytnúť uhoľnému priemyslu v priebehu výrobného roka. Musia uviesť charakter podpory a upresniť formy pomoci, ktorú stanovuje nariadenie (ES) č. 1407/2002. Musia Komisii predložiť všetky podrobné informácie nevyhnutné pre výpočet výrobných nákladov a ich vzťah k plánom oznámeným Komisii, najmä k plánom uzavrieť alebo sprístupniť uhoľné rezervy. (3) Aby mohla Komisia posúdiť súlad s podmienkami a kritériami stanovenými pre poskytovanie pomoci, musí mať k dispozícii podrobné, porovnateľné a overiteľné informácie. Na základe toho musí byť stanovený spoločný rámec pre oznamovanie plánov na uzatvorenie alebo plánov na sprístupnenie uhoľných rezerv ako aj pre oznamovanie pomoci pre uhoľný priemysel zo strany členských štátov. (4) Poskytovanie informácií za referenčný rok 2001 sa musí pre tento rok vzťahovať na rozhodnutie Komisie č. 3632/93/ESUO [2] zo dňa 28. decembra 1993, PRIJALA TOTO ROZHODNUTIE: Článok 1 Toto rozhodnutie sa vzťahuje na predkladanie plánov na uzatvorenie alebo plánov na sprístupnenie uhoľných rezerv a všetkých zmien týchto plánov zo strany členských štátov a na oznámenia o finančných opatreniach, ktoré chcú členské štáty uskutočniť v prospech uhoľného priemyslu v danom výrobnom roku. Článok 2 Na účely tohto rozhodnutia sa pod pojmom "výrobná jednotka" rozumie podzemná alebo povrchová ťažba a súvisiaca infraštruktúra schopná produkovať netriedené uhlie nezávisle od iných výrobných jednotiek, pričom táto spĺňa legislatívne podmienky členského štátu o bezpečnosti a ochrane zdravia v ťažobnom priemysle. "Výrobné náklady" a "bežné výrobné straty", ako ich vymedzuje článok 2 písm. e) a f) nariadenia (ES) č. 1407/2002, sa musia dať vypočítať osobitne pre každú výrobnú jednotku. Článok 3 Aby mohla Komisia posúdiť súlad s podmienkami a kritériami stanovenými v článku 4 a článku 5, odsek 3 nariadenia (ES) č. 1407/2002, oznámia členské štáty informácie stanovené v článku 9, odsek 4 a odsek 6 písm. b), c), e) a f) uvedeného nariadenia, pričom použijú nasledovné formuláre: a) formuláre A.1 a B.1 v prílohe I k tomuto rozhodnutiu pre podzemné výrobné jednotky; b) formuláre A.2 a B.2 v prílohe II k tomuto rozhodnutiu pre povrchové výrobné jednotky. Článok 4 Aby mohla Komisia posúdiť súlad s podmienkami a kritériami stanovenými v článku 5, odsek 2 nariadenia (ES) č. 1407/2002, oznámia členské štáty informácie stanovené v článku 9, odsek 5 uvedeného nariadenia, pričom použijú nasledovné formuláre: a) formulár A.1 v prílohe I a formulár D v prílohe III k tomuto rozhodnutiu pre podzemné výrobné jednotky; b) formulár A.2 v prílohe II a formulár D v prílohe III k tomuto rozhodnutiu pre povrchové výrobné jednotky. Článok 5 Aby mohla Komisia posúdiť finančné opatrenia v prospech uhoľného priemyslu v priebehu nasledujúceho výrobného roka, oznámia členské štáty informácie uvedené v článku 9, odsek 10 nariadenia (ES) č. 1407/2002, pričom použijú nasledovné formuláre: a) formuláre B.1 a C.1 v prílohe I k tomuto rozhodnutiu pre podzemné výrobné jednotky; b) formuláre B.2 a C.2 v prílohe II k tomuto rozhodnutiu pre povrchové výrobné jednotky. Článok 6 Pokiaľ sa bude jednať o nepredpísanú podobu, oznamovacej povinnosti bude podliehať nasledovné: a) informácie týkajúce sa nákladov, ktoré majú byť pokryté pomocou uvedenou v článku 7 nariadenia (ES) č. 1407/2002, v súlade s kategóriami nákladov vymedzenými v prílohe k uvedenému nariadeniu; b) informácie uvedené v článku 9, odsek 2, článku 9, odsek 6 písm. a), d) a g) a článku 9, odsek 7 uvedeného nariadenia. Článok 7 Dokumenty, ktoré pri vykonávaní tohto rozhodnutia získajú alebo vytvoria národné orgány, sa sústredia na národných oddeleniach a budú Komisii k dispozícii. Článok 8 Toto Rozhodnutie je adresované členským štátom. V Bruseli 17. októbra 2002 Za Komisiu Loyola De Palacio podpredsedníčka [1] Ú. v. ES L 205, 2.8.2002, s. 1. [2] Ú. v. ES L 329, 31.12.93, s. 12. -------------------------------------------------- PRÍLOHA I +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA III +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------